ועדת הכלכלה, כנסת 23, פרוטוקול מספר 70, 2020-09-16 08:55

יעקב מרגי: בוקר טוב לכולם.

יעקב מרגי: אני מתכבד לפתוח את ישיבת ועדת הכלכלה של הכנסת.

יעקב מרגי: היום יום רביעי, כ"ז באלול התש"ף, 16 בספטמבר 2020.

יעקב מרגי: על סדר-היום: קביעת חברי ועדות משנה.

יעקב מרגי: נתחיל עם קביעת חברי ועדת המשנה לבטיחות בדרכים, נכון?

עידית חנוכה: כן.

יעקב מרגי: אז אנחנו מודיעים שחברי הוועדה הינם: חברי הכנסת בועז טופורובסקי, יצחק פינדרוס, הילה שי ואזן, קרן ברק, אנטאנס שחאדה ויבגני סובה; כשעומד בראש הוועדה חבר הכנסת בועז טופורובסקי.

יעקב מרגי: אנחנו נצביע אחד-אחד או על כולם?

עידית חנוכה: אתה יכול לעשות את זה על כולם.

יעקב מרגי: נצביע על כולם.

יעקב מרגי: וכן על סדר-היום חברי ועדת המשנה לקידום עסקים קטנים ובינוניים: חברת הכנסת קרן ברק, שתשמש כיושבת-ראש ועדת המשנה; חבר הכנסת בועז טופורובסקי, חברת הכנסת מאי גולן, חברת הכנסת אתי עטייה וחברת הכנסת אימאן ח'טיב יאסין.

יעקב מרגי: וכן חברי ועדת המשנה לבחינת השלכות ההגירה הבלתי חוקית על כלכלת ישראל: חברת הכנסת מאי גולן, שתעמוד בראשות ועדת המשנה; חבר הכנסת יצחק פינדרוס, חברת הכנסת הילה שי ואזן, חבר הכנסת מתן כהנא וחבר הכנסת עידן רול.

יעקב מרגי: אלו הן שלושת ועדות המשנה שבינתיים יש לנו את ההרכב שלהן.

עידית חנוכה: כן.

יעקב מרגי: אז אנחנו נצביע.

עידית חנוכה: וגם ההודעה.

יעקב מרגי: כמובן, אני מבהיר מאחר שבגלל שגרת הקורונה, כל סוגיית מושבי הכנסת והפגרות השתבשו לנו, אני מודיע שתוקף המינוי של הוועדות האלה הוא גם למושב החורף שיתחיל מייד אחרי הפגרה של שלושה ימים.

יעקב מרגי: אז אני חושב שאמרנו את זה לפרוטוקול.

יעקב מרגי: מי בעד?

יעקב מרגי: אושרו.

יעקב מרגי: כמובן, אין מתנגדים ואין נמנעים.

יעקב מרגי: אושרו פה-אחד תרתי משמע.